སྤྱི་ཚོགས་ཤིག་ཡར་རྒྱས་འགྲོ་དགོས་ན་ཤེས་ཡོན་ལ་རག་ལས།ཤེས་ཡོན་དེ་ཡང་དགེ་རྒན་གྱིས་སློབ་ཁྲིད་ཙམ་གྱིས་འགྲིག་ཐབས་མེད།སློབ་ཁྲིད་ནི་ཤེས་ཡོན་གྱི་ལྡེ་མིག་ཙམ་ལས་གཏིང་དཔོག་ནུས་པ་ཞིག་མིན།དེས་ན་ཁྱེད་དང་ཁྱེད་ཀྱི་ཉེ་འཁོར་ན་ཡོད་པ་རྣམས་ཀྱིས་གཏིང་དཔོག་ནུས་པའི་ལས་དོན་ཞིག་བྱེད་འདོད་ན།རྣམ་དཔྱོད་དང་དྲན་རྒྱུ་མང་བ་ཙམ་གྱིས་འགྲིག་ཐབས་མེད་པ་ཤེས་གསལ་རེད།དེར་བརྟེན་དཔེ་དེབ་ནི་ཧ་ཅང་གལ་ཆེ།འོན་ཀྱང་དགོས་མཁོའི་དཔེ་ཆ་ཡོངས་རྫོགས་ཁྱེད་ལ་ཡོད་མི་སྲིད།དཔེ་མཛོད་ཁང་ནི་དེ་བས་ཀྱང་གལ་ཆེ།ཡིན་ནའང་དཔེ་ཆ་ཡོད་པ་ཙམ་གྱིས་མི་འགྲིག་པར་བཀོལ་སྤྱོད་སྟབས་བདེ་ཞིག་དགོས་པ་ནི་ཧ་ཅང་གནད་འགག་ཆེན་པོ་རེད།